ลูกผมอายุ 6 เดือนทานนมผสม ทานนมแม่กับนมสูตรแลคโตสฟรี มีอาการถ่ายเหลวปนมูกมาสามวันแล้วพาไปหาตรวจเชื้อ ผลคือไม่มีเชื้อ ให้กลับบ้านไม่จ่ายยาไม่มีเกลือแร่ให้ดูอาการว่าดีขึ้นมั้ย แต่ก็ยังถ่ายเหลวมึกลิ่นเหม็นเปรี้ยว ไม่มีไข้ ร่าเริง กินน้อยลงนิดหน่อย ถ่ายวันละ 4-5 ครั้ง ไม่ทราบว่าสาเหตุสามารถเกิดจากอะไรได้บ้างครับ ถ้าแม่ทานของเผ็ดของเปรี้ยวของหมักดอง จะเกี่ยวด้วยมั้ยครับ
สวัสดีค่ะ อาการถ่ายเหลวในเด็กอายุ 6 เดือนนั้น อาจจะมีสาเหตุมาจากลำไส้อักเสบจากการติดเชื้อ เชื้อไวรัสที่พบบ่อยในเด็กเล็ก ได้แก่ โรตาไวรัส อะดีโนไวรัส โดยเด็กอาจมีอาการถ่ายเหลว ถ่ายบ่อยครั้งขึ้น อาจสัมพันธ์กับการรับประทานอาหารที่ไม่สุกสะอาด สาเหตุอื่นๆเช่น ภาวะอาหารเป็นพิษ อาการคล้ายลำไส้อักเสบ แต่อาจมีคลื่นไส้ อาเจียน กินได้น้อย มีไข้ร่วมด้วย หรือในเด็กเล็ก อาจจะต้องนึกถึงการแพ้นมวัว หากเพิ่งจะเปลี่ยนสูตรนมเร็วๆนี้ และเมื่อก่อนไม่เคยมีอาการ แต่หากเป็นนมสูตรไม่มีน้ำตาลชนิดแลคโตส โอกาสการเกิดการแพ้หรือการระคายเคืองก็จะน้อยลงไปแต่อย่างไรก็ตาม ควรจะต้องตัดสาเหตุเรื่องการติดเชื้อออกไปก่อน หากยังถ่ายเหลวมาก มีไข้สูง ซึม กินได้น้อย ควรรีบพากลับไปพบแพทย์ แต่ถ้าถ่ายเหลว แต่ยังร่าเริงดี ไม่มีไข้นั้น อาจจะเป็นเรื่องของการแพ้นม หรือไม่สามารถดื่มนมวัวได้ เบื้องต้นแนะนำการดื่มนมแม่ การที่มารดากินของเผ็ด เปรี้ยว ดอง ไม่น่ามีผลโดยตรงไปถึงน้ำนม แต่ถ้าไม่สบายใจ สามารถปรับเปลี่ยนอาหารเป็นกลุ่มอาหารอ่อนๆและสุกสะอาดไปก่อนอีกวิธีคือการปรับเปลี่ยนเป็นนมสูตรนมถั่วเหลือง หรือใช้นมสูตร Hypoallergenic Formulas หรือเป็นสูตรให้นมทางเลือกสำหรับเด็กที่แพ้ทั้งนมวัวและนมถั่วเหลือง ด้วยการผลิตที่ใช้เอนไซม์สลายโปรตีนนม เช่น โปรตีนเคซีนหรือโปรตีนเวย์ แนะนำสอบถามกับกุมารแพทย์ที่ดูแลโดยตรงอีกครั้ง